ጠቅላይ ሚኒስትሩ በአፍሪካ ቀንድ ሰላምና ዕርቅን ማውረድ ለቀጠናው ውህደት መሠረት መሆኑን አስታወቁ
አዲስ አበባ፦ በአፍሪካ ቀንድ ሰላምና ዕርቅን ማውረድ ለቀጠናው ውህደት መሠረት እንደሆነ ጠቅላይ ሚኒስትር ዶክተር ዐቢይ አህመድ አስታወቁ ። የጅቡቲ ቆይታቸውን አጠናቀው ተመለሱ።
ከጠቅላይ ሚኒስትር ጽህፈት ቤት የተገኘው መረጃ እንዳመለከተው፣ የኢፌዴሪ ጠቅላይ ሚኒስትር ዶክተር ዐቢይ አህመድ በጅቡቲ በተካሄደው በሶማሊያ እና በሶማሌላንድ ግንኙነት ዙሪያ ባተኮረው የምክክር መድረክ ላይ ተገኝተዋል። በወቅቱም በአፍሪካ ቀንድ ሰላምና ዕርቅን ማውረድ ለቀጠናው ውህደት መሠረት እንደሆነ አስታውቀዋል።
ትብብር እና ሰላም በግንባር ቀደምነት ከተተገበሩ
 ውጤታማ በሆነ መንገድ የቀጠናውን ልማት ለማረጋገጥ የሚያስችል የተትረፈረፈ ሀብት መኖሩንም ገልጸዋል። ጠቅላይ ሚኒስትሩ የድህነት እና የተስፋ መቁረጥን ዑደት ለመሻር ሀብታችንን ማሰባሰብ እንችላለን ሲሉም ተናግረዋል።
በሶማሊያ እና በሶማሌላንድ ግንኙነት ዙሪያ በጅቡቲ የተካሄደው የምክክር ጉባኤ በየካቲት 2012 ዓ.ም በጠቅላይ ሚኒስትር ዶክተር ዐቢይ አህመድ አዘጋጅነት በአዲስ አበባ የተደረገው ውይይት ተከታይ
 ክፍል መሆኑም ተገልጿል።
በምክክር መድረኩ ላይም ጠቅላይ ሚኒስትር ዶክተር ዐቢይ አህመድን ጨምሮ የጅቡቱ ፕሬዚዳንት ኢስማኤል ኦማር ጊሌ፣ የሶማሊያ ፕሬዚዳንት ሞሃመድ አብዱላሂ ፋርማጆ እና የሶማሌላንድ ፕሬዚዳንት ሙሳ ቢሂ አብዲ እና የኢጋድ ዋና ፀሃፊ ዶክተር ወርቅነህ ገበየሁ ተገኝተዋል።
ጠቅላይ ሚኒስትሩ ከትናንት በስቲያ በምክክር መድረኩ ላይ ለመገኘት ጅቡቲ መግባታቸው ይታ ወሳል።
አዲስ ዘመን ሰኔ 9/2012